**Тақырыбы:** «Алғыс айту- парызым»

**Мақсаты:** балаларға ризашылық пен алғыс туралы түсінік беру, үлкен-кішіге деген сүйіспеншілігін, сыпайылық қарым-қатынасын дамыту. Әдептілікке, кішіпейілділікке, тәрбиелеу.

**Барысы:**

**Жүргізуші:** Сәлеметсіңдер ме, балалар! Бүгін бізде «Алғыс айту парызым» аптасы.Енді бір-бірімізге қарап күлімсірейік.

(Қорапшаны тауып алу)

**Жүргізуші:** балалар, бізге мейірімді Феядан хат келіпті. Хатында мейірімді Феяны құтқару керек екен. (Мыстан кемпір келеді)

**Мыстан:** Мұнда не болып жатыр? Неменеге жиналып алғансыңдар? Кімді іздеп жатырсыңдар? Феяны ма? Мен оны сендерге бермеймін. Қайтыңдар үйлеріңе.

**Жүргізуші:** Ой, Мыстеке, бүгін ризашылық күні, мереке ғой. Ризашылық-адамның басқа адамнан көрген жақсылығы, көмегі. Сіз осы мерекеге орай Феяны босатыңыз.

**Мыстан:** Ендеше менің сендерге қояр шарттарым бар. Соны орындасаңдар ойланып көремін. Ал қазір менің ойын ойнағым келіп тұр.

**Жүргізуші:** Ендеше ойнап көрейік.

1.**Ойын** **«Мейірімді сөздер»**

Шарты: берілген сөздерге қарама-қарсы мәндес сөздер ойлап айту.

**Мыстан:** Ойындарың жалықтырып жіберді. Қазір мен сендерге ойынды қалай ойнау керектігін көрсетейін. Ол үшін 4 топқа бөлініңдер. Қазір мерекеге орай әдемі болайық.

2-тапсырма**: «Сән салоны»** **ойыны**

Шарты: 4 топтан 4 әдемі қыз, ұлдар шығып маған сән көрсетсін.

Жүргізуші: Ал енді кезекті биге берейік.

3**.Би «Мыстанмен»**

**Мыстан:** Балалар, мен керемет мерекеге куа болдым. Мен мейірім, қайырым туралы білдім. Мен де барып сол туралы достарыма айтайын. Енді менің жүрегім жақсылыққа толы болды. Сендерге ризамын. Мен барып Феяны босатайын. (кетеді, Феяны босатады)

**Жүргізуші**: Ал, балалар біз Фея келгенше тағы бір ойын ойнайық. Ойынның аты «Жалғасын тап» (шартын түсіндіреді)

1.Жақсылық ағаш басында, жамандық **аяқ астында.**

2.Жақсыға жанас, жаманнан **адас.**

3.Жақсыдан қашпа, жаманға **баспа.**

4.Жақсыға айтсаң білер, жаманға **айтсаң күлер.**

5.Қайырымдылық жасасаң, қайырын **өзің көресің.**

**Фея:** Сәлеметсіңдер ме, балалар! Мені Мыстан босатты, рахмет сендерге. Сендер маған көмектестіңдер. Сендердің жасаған жақсылықтарыңа риза болдым. Енді ән айтсақ қайтеді?

**4.Ән «Дос болайық бәріміз»**

(Фея қоштасып шығып кетеді)

(Карлсон келеді)

**Карлсон:** Ой, балалар қандай әдемі, құлпырып кетіпсіңдер ғой! Мен қайда тап болдым? Мұнда не болып жатыр?

**Жүргізуші:** Сәлеметсіз бе, Карлсон. Төрлетіңіз, біз мұнда Ризашылық күнін тойлап жатырмыз. Бізбен бірге мерекені тойлаңыз.

**Карлсон:** Олай болса мен сендерге бір қызықты ойын көрсетейін.

(Карлсон мен ойын ойнатады, ойнатып болған соң кетеді)

**Қорытынды**